b'\n_START_ARTICLE_\nRukopotezno povla\xc4\x8dilo\n_START_SECTION_\nPovijest\n_START_PARAGRAPH_\nOsnovani su 1977. godine. Pod utjecajem punka u Italiji, Austriji i Njema\xc4\x8dkoj po\xc4\x8deli su i sami te godine raditi na svom \xc5\xbeestokom izri\xc4\x8daju.  1981. godine snimili su demo kasetu u Studiju Druga maca u Beogradu kod Enca Lesi\xc4\x87a. Producirao ju je poznati glazbenik Du\xc5\xa1an Koji\xc4\x87 - Koja (Limunovo drvo, \xc5\xa0arlo Akrobata, Disciplina ki\xc4\x8dme). Na kaseti su \xc4\x8detiri pjesme. Navodno je ukupno snimljeno u Drugoj maci devet pjesama. Demo je snimljen u isto vrijeme kad i Paket aran\xc5\xbeman. Ve\xc4\x87inu demo snimaka napravili su u Po\xc5\xbeegi. Na demo snimkama je ukupno 16 pjesama. Nastupali su svugdje, na koncertima i gitarijadama od najmanjih mjesta u Po\xc5\xbee\xc5\xa1tini do nekih klasi\xc4\x8dnih mjesta u Zagrebu poput Lapidarija ili SKUC-a ili u Beogradu u SKC-u. Dobrim svirkama pro\xc5\xa1irili su dobar koncertni glas o sebi. Poslije nekog vremena postava se ustalila na trojicu \xc4\x8dlanova koji su bili najstabilniija punk-novovalna energi\xc4\x8dna postavu. Trojac se odli\xc4\x8dno usvirao. Punk-novovalne pjesme Rukopoteznog povla\xc4\x8dila bilesu sjajan izri\xc4\x8daj po\xc5\xbee\xc5\xa1ke male provincije i tako\xc4\x91er su se lako uklapale u novi val biv\xc5\xa1e Jugoslavije. Nakon pet godina stigla su i ve\xc4\x87a priznanja. Na YURM su 1982. godine progla\xc5\xa1eni za najbolji mladi bend. Poput mnogih tada\xc5\xa1njih bendova, poziv \xc4\x8dlanovima za obvezno odslu\xc5\xbeenje vojnog roka u JNA zna\xc4\x8dio je stanku u radu, nakon koje se \xc4\x8dlanovi vi\xc5\xa1e nisu okupili. Tako je s obveznim vojnim rokom ozna\xc4\x8den raspad benda.\n_START_SECTION_\n\xc4\x8clanovi\n_START_PARAGRAPH_\nU prvoj postavi svirali su Dra\xc5\xbeen Herakovi\xc4\x87 - \xc4\x90uro (solo gitara, vokal), koji je kasnije svirao u grupama  \xc5\xbdak Fatalist (Po\xc5\xbeega), Trobecove kru\xc5\xa1ne pe\xc4\x87i (Zagreb), Married Body (Po\xc5\xbeega), Mario Bla\xc5\xbeevi\xc4\x87 - Mac (bas gitara, back vokal), \xc5\xbdeljko Neki\xc4\x87 - \xc5\xa0takor (ritam gitara) i Mihi\xc4\x87 Kre\xc5\xa1o - Miha (bubnjevi). Kratko vrijeme u bendu je pjevala vokalistica Karmela Romi\xc4\x87. Ne\xc5\xa1to kao 5. ili 6. \xc4\x8dlan benda bioje \xc5\xbdeljko Hir\xc5\xa1man - Glista, koji je bio manager benda, tekstopisac i brinuo se o koncertnim aktivnostima benda. Nakon nekog vremena sastav je spao na trojicu \xc4\x8dlanova, \xc4\x90uru, Maca i Mihu.'